Kapasiteten vil være på ca. 4.000 tilskuere, har en prislapp på rundt 600 millioner kroner (i 2016-kroner), og skal inneholde to isflater. Den ene flaten vil inneholde kamparenaen med tilknyttede serveringsarealer, restaurant og VIP-bokser. Den andre flaten vil være en treningshall, som vil ta et par hundre mennesker på tribunene. Kamparenaen vil bli stor nok for å arrangere landskamper i både ishockey, innebandy og håndball. Det skal også bedrives kunstløp i anlegget.